**ОБЩИНСКИ СЪВЕТ - ГРАД РУДОЗЕМ, ОБЛАСТ СМОЛЯН**

** **тел: 0306/99199; факс: 0306/99141; e-mail:** **obsrud@abv.bg****;**

***Препис!***

**П Р О Т О К О Л № 31**

На 14.07.2025 г. в залата на Общинския съвет - Рудозем се състоя тридесет и първото извънредно заседание на Общински съвет - Рудозем.

Заседанието бе открито от Председателя на Общински съвет – инж. Венцислав Пехливанов: „Уважаеми дами и господа общински съветници,…въпреки опита за саботаж успяхме да се справим! Уважаеми дами и господа общински съветници, уважаеми г-н кмете, уважаеми гости видно от присъствения списък – десет присъстват. Имаме кворум.

Съгласно присъствения списък:

|  |  |  |
| --- | --- | --- |
| №  | ИМЕ, ПРЕЗИМЕ И ФАМИЛИЯ | ПРИСЪСТВИЕ |
| 1. | инж. Венцислав Венциславов Пехливанов | ПРИСЪСТВА |
| 2. | Димитър Радославов Мадански | ПРИСЪСТВА |
| 3. | Диан Фиданов Малеков | ПРИСЪСТВА |
| 4. | Николина Ангелова Костадинова | ПРИСЪСТВА |
| 5. | Семир Севдалинов Сираков | ПРИСЪСТВА |
| 6. | Александър Еминов Гюров | ПРИСЪСТВА |
| 7. | Хайридин Хайриев Молабрахимов | ПРИСЪСТВА |
| 8. | Денис Минков Кедиков | ПРИСЪСТВА |
| 9. | инж. Радослав Валентинов Филизов | ОТСЪСТВА |
| 10. | Шукри Асанов Халилов | ПРИСЪСТВА |
| 11. | Николай Бисеров Михтарски | ПРИСЪСТВА |
| 12. | инж. Евелин Веселинов Бозов | ОТСЪСТВА |
| На основание чл. 25 от ЗМСМА и чл. 64, чл.65, както чл. 94а от Правилника за организацията и дейността на Общински съвет - Рудозем,  откривам днешното тридесет и първото извънредно заседание. Присъственият списък е при мен. Така, всички са се подписали, включително и ново присъединилия се колега.Колеги, дневния ред беше предварително обявен по надлежния ред миналата седмица. Запознали сте се предполагам с него. Преди да преминем към предложения дневен ред, към гласуване, имате ли някакви предложения, тъй като сме нямали и комисии. Г-жо Костадинова.Г-жа Николина Костадинова направи предложение: „Благодаря Ви, г-н председател. Уважаеми г-н кмете, предлагам като точка последна от дневния ред да влезне точка за:*Променя състава на членовете на „Комисия по устройство на територията, благоустрояване, екология, законност и обществен ред”*Инж. Пехливанов: „Добре! Благодаря Ви, г-жо Костадинова! Други предложения по дневния ред – няма. В такъв случай предлагам да подложим на гласуване предложението на г-жа Костадинова и да допълним дневния ред с точка 10, която да бъде така, както изчете г-жа Костадинова. Който е съгласен, моля с вдигане на ръка да гласува.  |

 Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Благодаря Ви, колеги! С 10 „за“, 0 „против“ и 0 „въздържали се“ дневния ред е приет.

Преди да пристъпим към същинската работа, предлагам да гласуваме и участие на гости в днешното заседание. Колеги, който е съгласен да дадем възможност и на гостите да участват в заседанието, моля с вдигане на ръка отново.

Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Благодаря Ви, колеги! Отново с 10 „за“.

Така! Сега колеги, предлагам да гласуваме целия дневен ред с включената вече точка десет. Така, както е гласувахме предложението на г-жа Костадинова да бъде допълнено. Отново с вдигане на ръка.

 Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Благодаря Ви, колеги! Дневният ред с допълнената точка десет е приет.

Заседанието протече при следния:

***Д Н Е В Е Н   Р Е Д:***

1. *Получено писмо от Министерство на финансите за откриване на процедура за финансово оздравяване./Вх. №124 /08.07.2025 г./*

*Докл.: Кмет на Община Рудозем*

1. *Кандидатстване на Община Рудозем за директно предоставяне на безвъзмездна финансова помощ по процедура BG-RRP-13.009 - "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги", по Национален план за възстановяване и устойчивост. /Вх. № /.07.2025 г./*

*Докл.: Кмет на Община Рудозем*

1. *Приeмане на Наредба за изменение и допълнение на Наредба № 1 на Общински съвет – Рудозем за опазване на обществения ред и безопасността на движението/Вх. № /.07.2025 г./*

*Докл.: Кмет на Община Рудозем*

1. *Приeмане на Наредба за изменение и допълнение на Наредба за определяне и администриране на местните такси и цени на услуги на територията на община Рудозем./Вх. № /.07.2025 г./*

*Докл.: Кмет на Община Рудозем*

1. *Приeмане на Наредба за изменение и допълнение на Наредба за управление, стопанисване и ползване на земите и горите от общинския поземлен фонд на територията на община Рудозем./Вх. №/.07.2025 г./*

*Докл.: Кмет на Община Рудозем*

1. *Приeмане на Наредба за изменение и допълнение на Наредба за реда и условията за установяване на жилищни нужди и за управление и разпореждане с общински жилища на територията на община Рудозем. /Вх. №/.07.2025 г./*

*Докл.: Кмет на Община Рудозем*

1. *Приeмане на Наредба за изменение и допълнение на Наредба за реда за придобиване, управление и разпореждане с общинско имущество*

*Докл.: Кмет на Община Рудозем*

1. *Даване на съгласие за сключване на предварителен договор по реда на чл. 15, ал. 3 и ал. 5 от ЗУТ за продажба на реална част с площ 39 кв. м. от нереализирана улична регулация, в съответствие с предвижданията на проект за изменение на Подробен устройствен план – ПРЗ за УПИ IV-852, V-852 и част от улична регулация, в кв. 105 по плана на с. Чепинци, община Рудозем, разрешен със Заповед № РД-234/15.05.2025 г. на Кмета на община Рудозем. Одобряване на пазарна оценка, изготвена от лицензиран оценител./Вх. № 107/20.05.2025 г./*

*Докл.: Кмет на Община Рудозем*

*9. Осигуряване на временен безлихвен заем от Община Рудозем във връзка с реализацията на проекти:*

*1. BG05SFPR002-2.005-0100-C01 “Социалното включване и интегриране в обществото на групите в неравностойно положение в община Рудозем“, финансиран по Програма "Развитие на човешките ресурси" 2021-2027, BG05SFPR002-2.005 - „АКТИВНО ПРИОБЩАВАНЕ И ДОСТЪП ДО ЗАЕТОСТ НА ХОРА В НЕРАВНОСТОЙНО ПОЛОЖЕНИЕ“;*

*2. BG05SFPR003-1.001-0158-C03 „Топъл обяд в община Рудозем“, финансиран по Програма "Храни и основно материално подпомагане" 2021-2027, BG05SFPR003-1.001 - Топъл обяд;*

*3. BG05SFPR002-2.012 „Иновативни здравно - социални услуги“, финансиран по  Програма „Развитие на човешките ресурси“ 2021-2027 г. и възлагане на Услуга от общ икономически интерес. ./Вх. № 128/09.07.2025 г./*

*Докл.: Кмет на Община Рудозем*

*10. Променя състава на членовете на „Комисия по устройство на територията, благоустрояване, екология, законност и обществен ред”*

**По първа точка от дневния ред**

Инж. Пехливанов: „Преминаваме към първа точка от дневния ред. Всички сте се запознали с нея. Имаме - *Получено писмо от Министерство на финансите за откриване на процедура за финансово оздравяване.*

Вносител на докладната е кмета на общината. Той е тук, както и главният счетоводител на Община Рудозем присъства. Имате думата по докладната, колеги. Заповядайте! Г-н Михтарски.“

Г-н Николай Михтарски: „Уважаеми г-н председател, уважаеми г-н Кулевски, уважаеми колеги, когато приемахме бюджета на Община Рудозем за 2025 г. бяха изтъкнати доводи, че финансовото състояние на Общината е стабилно и не се изисква никакви корекции да бъдат направени в направения доклад от страна на Общинска администрация.

С течение на времето се оказа и то благодарение на писмото на Министерството, писмото получено от министерство на финансите, че Община Рудозем финансово стои така недобре. И съответно нашата община попада в обхвата на нормите на член 130д, ал.2 от Закона за публичните финанси.

Хубавото, е че има институции, които следят какво е финансовото състояние на общините и независимо от така изключително завишения брой счетоводители в Общинска администрация е видно, че нямаше кой да направи този анализ и към момента, в който сме приемали бюджета за тази година.

Разбира се този бюджет не беше подкрепен от, от моя страна. За това лично аз апелирам към всички общински съветници да гласуваме за откриване на процедура на финансово оздравяване и мисля, че е крайно време в тази община да бъдат въведени едни строго финансови правила, които да бъдат спазвани и тя да бъде оздравена финансово. Благодаря!“

Инж. Пехливанов: „Благодаря Ви, г-н Михтарски! Вносителя има думата!“

Инж. Кулевски: „Благодаря г-н председател! Уважаеми дами и господа общински съветници, Вие г-н Михтарски, май не сте чели докладната записка! Или я четете между редовете. В докладната записка ясно пише, че това състояние на общината е именно заради неплащането на тези споразумения от Министерството на финансите, респективно от Министерството на регионалното развитие и благоустройството. Така, че общината няма никаква вина, че е попаднала в тази хипотеза. Видно от докладната по двата показателя се вижда, че ние имаме сключени споразумения, по които нямаме плащания и фактурирани такива и за това попадаме в тази хипотеза.

Преди около две седмици, мисля че беше, получихме вече два транша и започнахме изплащането по исканията, които сме направили. Исканията са за близо седем милиона лева. Фактурирани са два милиона лева. И общо взето започваме да работим по всички споразумения. Надявам се до един месец по всички споразумения да започнем работа. Като имам уверението, че ще получаваме плащания всеки месец и до края на годината тези заявления и искания ще бъдат изплатени.“

Инж. Пехливанов: „Благодаря Ви, г-н Кмете! Аз ще помоля съвсем на кратко г-жа Русева да внесе малко конкретика като яснота по отношение на цифрите, защото ясно е, че не по вина на Общинска администрация и Община Рудозем сме в това състояние – финансово. Видях Ви, г-н Халилов, ще имате думата разбира се! Просто искам съвсем на кратко г-жа Русева да внесе на бързо една кратка яснота за цифрите, които са цитирани тук. Заповядайте, г-н Халилов!“

Г-н Шукри Халилов: „Благодаря Ви, г-н председателю! Уважаеми г-н кмет, уважаеми колеги и гости! Така, настоявах да взема думата преди г-жа Русева поради факта, че нали това, което ще кажа, може би тя ще намери подходящите цифри и ще се аргументира за тези действия, които предлагате Вие. Тъй като нямаше комисия за тази сесия някои от нещата лично аз ми се щеше да ги видя или пък поне сега да ги чуя от г-жа Русева.

Г-н Кмета също така спомена, че е започнало някакво плащане. Видно е и в докладната, че има някакви плащания, които са започнали. Но беше добре да ни се предостави справка, кои плащания от всичките, които са искания, които са заявени към МРРБ са направени?

И така, другото, което ме интересува е тези уверения, че ще започне да се плаща – те устни ли са или са писмено предадени?

Другото, което е – не мисля, че е чак такъв сериозен проблема да бъде открита процедурата по финансово оздравяване на Общината тъй като знаете в закона за публичните финанси тя се открива за период от една до три години.

Като пък евентуално тези уверения не се спазят, ние имаме право на някакви финансови инструменти – мисля, че безлихвени заеми и т.н., с които можем да подкрепим бюджета на общината. Като и добросъвестно изпълнение също така има и други стимули от Министерство на финансите.

Така, че не е лошо, може би, да обмислим добре тази процедура да бъде приета пък ако ще и за най-краткия срок, надявам се, възможно най-бързо да се излезне от тази процедура. Но пък тя пък със сигурност ще ни даде една, как да кажа, дисциплинираност в разходите.

Така, че ще очаквам да чуя отговори и от г-н Кмета и от г-жа Русева, който така смята, че по-обширно ще отговори. Благодаря!“

Инж. Пехливанов: „Разбира се! Благодаря Ви, г-н Халилов! Разбира се, първо ще дам думата на вносителя, защото я поиска. След това, това, което Вие отправихте като някакво искане и г-жа Русева да даде конкретика. Заповядайте, г-н Кмете!“

Инж. Пехливанов: „Благодаря, г-н председател! Уверенията за плащанията ги получих на срещата с Министъра на регионалното развитие, който пред мен и други колеги на срещата беше и г-жа Русева, увери, че всеки месец до октомври месец ще има по двеста милиона лева от Министерство на финансите, които ще бъдат заредени по сметките на МРРБ и по етапно ще има плащане. След октомври месец около деветстотин милиона, мисля че беше, ако не ме лъже паметта или деветстотин и петдесет милиона ще бъдат разплатени от българска банка за развитие, отново минавайки през МРРБ. А иначе ние в разговори и аз в лично качество с Министерство на финансите – те ни посъветваха да вземем такова решение. Не сме единствената община. Много общини има, които не са получили плащане и всички те са получили такива писма от Министерство на финансите, респективно са взели и такива решения. За това моето предложение е такова. „

Инж. Пехливанов: „Благодаря Ви, г-н Кмете! Няма други колеги, да дадем думата на г-жа Русева, която да внесе така конкретика.

Г-жо Русева, само ще Ви помоля микрофончето да включите!“

Г-жа Милена Русева: „Уважаеми г-н председател, уважаеми дами и господа общински съветници, получихме това писмо на седми юли, след което получихме и обаждане от Министерство на финансите, както каза г-н Кулевски, от там ни посъветваха каква процедура да спазим, за да не бъдем включени в такава процедура по финансово оздравяване, защото тя допълнително товари работата на общинска администрация и става много по-тромава.

Така, както каза г-н Кулевски ние попадаме по два от показателите, заради всички сключени споразумения с МРРБ. Нашите ангажименти по договори, които имаме сключени 70% от тях са заради обществените поръчки, които ние през 2024 година проведохме и сключихме договори с фирмите изпълнители. До края на годината бяха извършени строително монтажни дейности, благодарение, на което, натрупахме задължения към доставчици, които сега са 50% от общите ни и всичките ни задължения.

Така, че това са двата показателя, по които ние служебно бяхме въвлечени в тях. От Министерство на финансите г-жа Тонева, която отговаря за финансовата дисциплина на общините, каза да подготвя писмо, аз даже го нося, с което да я уведомя.

За нея бе достатъчно само да я уведомя, че сме входирали докладна записка, за да бъдем изключени от този списък. Защото те са наясно, че една трета от общините в България са в това състояние.

По отношение на думите, които каза г-н Михтарски, че сме дали обещание, че ще подобрим финансовата дисциплина, твърдя, че от началото на мандата на г-н Кулевски просрочените задължения от милион и половина са останали 341 000 лв. Спрямо предходното тримесечие са намалели със 179 000 лв. и продължават да намаляват. Към края на годината смятам, че няма да имаме въобще вече просрочени задължения. Останали са ни просрочени задължения, които са за снегопочистване и за едни текущи ремонти, които дължим на „АРТСТРОЙ“ – това е.

Останаха 341 000 лв. от 1 500 000 лв. и вървим в посока намаление. Ние на следващата сесия ще Ви предложим на Вашето внимание за информация и сведение изпълнението на бюджета към 30 юни и ще бъдете запознати и ще бъдете наясно.

По отношение на това, че в счетоводството има достатъчно много счетоводители, дължа този път да го обявя на всички Ви – аз съм го споделяла с колегите, че по отношение на отчетността – най-лошо се справят гимназията. Можете да проверите хронологията на връщането на отчетите – няма месец, в който отчета на Средно училище Рудозем да не бъде върнато поне пет пъти.“

Г-н Михтарски прекъсна г-жа Русева: „Г-н председател, нещо сменяме темата.“

Г-жа Русева: „Не, аз исках само да допълня. Ако имате други въпроси по отношение на г-н Халилов и това, което каза. Понеже действително това е информация към 31.12.2024 г. от преди две седмици започнахме да получаваме траншове, мога да почна по отделно проект по проект.

По първи проект нямаме нищо получено.

По втори проект – улична мрежа в село Елховец – нямаме нищо получено.

По трети проект „Благоустрояване и централна градска част – нямаме нищо получено все още.

Лесопарк – нямаме нищо получено.

Рехабилитация на път SML Смилян – Букаците – Горово – тук е получено 717 051 лв. – първо междинно искане. Второ междинно искане предстои и също така окончателните авторски и строителен надзор.

Вътрешна водопроводна мрежа – тя е получена още миналата година и е разплатена веднага. Първо искане. Второ искане отново стои и чака плащане;

Реконструкция на улична мрежа „Равнината“ имаме получени тези 85 741 първо междинно и второ междинно. Чакаме окончателното искане. Те бяха получени миналата седмица.

Държа да отбележа, че в деня, в който получаваме трансфера в същия ден средствата биват насочени към фирмите. Това може да се провери ако някой желае може да провери в счетоводството – да види, че ние също следим, защото за нас също е една тежест да имаме задължения към доставчиците и държим веднага да бъдат разплащани. Това е. Ако имате други въпроси?“

Инж. Пехливанов: „Благодаря Ви, г-жо Русева! Г-н Михтарски, искате нещо да вземете отношение?“

Г-н Михтарски: „ Една реплика ако позволите!

Инж. Пехливанов: „Да!“

Г-н Михтарски: „Уважаеми колеги, сигурно Ви прави впечатление, че явно общинска администрация не разбира същността на проблема и чете законите по някакъв съвсем различен начин. Министерство на финансите щяло някак си служебно да ни изключи от негов списък. Откриването на процедура и закриването на процедура по финансово оздравяване става с решение на Общински съвет. Така, че кой и какво сме уведомили. Има закон за публичните финанси, който трябва да спазваме.

А относно това кое счетоводство се спазва ааа, се справя по-добре или по-зле е въпрос на друг разговор. Благодаря Ви!“

Инж. Пехливанов: „Благодаря Ви, г-н Михтарски! Други, колеги? Няма. Добре! Колеги, това че е нямало комисии даде възможност сега и на вносителя и на главния счетоводител да отговорят на Вашите, Нашите въпроси, така че аз мисля, че достатъчно изчерпателни бяха и кмета на общината и главния счетоводител.

Мисля, да преминем в режим на гласуване. Аз предлагам проекторешението предложено ни от вносителя да бъде подкрепено. В режим на поименно гласуване. Искам да гледам листчето, за да не чета отново д-р Инджов.

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ВЪЗДЪРЖАЛ СЕ |
| 10. | Николай Бисеров Михтарски | ПРОТИВ |

 Общ брой общински съветници:12

Присъствали: 10

Гласували: 10

За: 8

Против: 1

Въздържали се: 1

Инж. Пехливанов: „Благодаря Ви, колеги! С 8 „за“, 1 „против“ и 1 „въздържали се“ . Първа точка от дневния ред е приета.

**Р Е Ш Е Н И Е № 257**

***Относно:*** *Получено писмо от Министерство на финансите за откриване на процедура за финансово оздравяване.*

Общински съвет - град Рудозем след като разгледа и обсъди Докладна записка № 124/08.07.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал.2 от ЗМСМА, чл.130д, ал. 2 и ал.3 от ЗПФ

След проведено поименно гласуване

**РЕШИ:**

 Общински съвет-Рудозем не открива процедура по финансово оздравяване на община Рудозем.

**По втора точка от дневния ред**

Инж. Пехливанов: „Преминаваме към втора точка от дневния ред, която е: *Кандидатстване на Община Рудозем за директно предоставяне на безвъзмездна финансова помощ по процедура BG-RRP-13.009 - "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги", по Национален план за възстановяване и устойчивост.*

Колеги, предполагам сте се запознали. Вносителя е тук. Ако може на бързо да даде информация за какво става въпрос, макар че, не мисля че някой от нас не е разбрал. Имате думата, г-н Кмете!“

Инж. Кулевски: „Благодаря Ви, г-н председател! Уважаеми дами и господа общински съветници. Получихме покана от Министерството на труда и социалната политика. През Националната програма за възстановяване и устойчивост Община Рудозем да кандидатства за изграждане на фотоволтаични системи за закупуване на електроавтомобил и зарядни станции и изграждането на зарядни станции и съществуващи социално дейности. Имаме възможност да кандидатстваме за фотоволтаични системи между 15 и 30 кW в зависимост от потребленията. И общо взето ще се възползваме ако Вие вземете това решение – ще кандидатстваме, защото това е изключително важно да повишим енергийната ефективност в тези социални дейности. Става въпрос за дневния център за деца и младежи с увреждания в кв. Възраждане, и за Центъра за обществена подкрепа, намиращ се в Културния дом. Благодаря!“

Инж. Пехливанов: „Благодаря Ви, г-н Кмете! Колеги, имате думата. Г-н Михтарски.

Г-н Михтарски: „Уважаеми г-н председател, уважаеми г-н Кулевски, колеги! Въпросът ми е към кмета на общината. Задължително ли е участието и в двата компонента, както за доставяне на фотоволтаична система, така и за купуване на електрически автомобил?

Не е ли възможно и има ли някакви ограничения по самата програма да се кандидатства вместо за закупуване на нов електрически автомобил, а за изграждане на още една такава фотоволтаична система да кажеме на някои от учебните заведения. Тъй като знаеме, че това с в момента учрежденията, които са с най-голяма натовареност там може би коефицента на полезно действие на тези системи би бил най-добър. Благодаря Ви!“

Инж. Пехливанов: „Благодаря, г-н Михтарски! Г-н Кмете, заповядайте!“

Инж. Кулевски: „Благодаря Ви, г-н председател! Не, не е допустимо г-н Михтарски, да кандидатстваме за което и да е от училищата – единствено за сгради, които са свързани със социални дейности. И за това сме предложили и те да бъдат Дневния център за деца и младежи с увреждания и ЦОП-а. Иначе ако имаше такава възможност, разбира се, че щеше да се възползваме не само за училището в Рудозем, а и за всички училища на територията на общината.

Бъдете сигурен, че ако има отворени такива мерки и е възможно ние да кандидатстваме – ние ще го направиме.“

Инж. Пехливанов: „Благодаря Ви! Други колеги? Няма. В такъв случай предлагам да подкрепим предложението на вносителя и да му дадем разрешението той да кандидатства. В режим на поименно гласуване:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ЗА |

 Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! С 10 „за“, 0 „против“ и 0 „въздържали се“ втора точка от дневния ред е приета.

**Р Е Ш Е Н И Е № 258**

***Относно:*** *Кандидатстване на Община Рудозем за директно предоставяне на безвъзмездна финансова помощ по процедура BG-RRP-13.009 - "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги", по Национален план за възстановяване и устойчивост.*

Общински съвет - град Рудозем след като разгледа и обсъди Докладна записка № 129/09.07.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 1, т. 23 от ЗМСМА

След проведено поименно гласуване

**РЕШИ:**

1. Дава съгласие Община Рудозем да кандидатства с проектно предложение „**Инсталиране на фотоволтаични системи (ФЕЦ) и закупуване на електрическо превозно средство, включително свързана зарядна станция за развитие на социалните услуги в община Рудозем”** по процедура BG-RRP-13.009 - "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги".
2. Декларира, че:
* Всяка една социална услуга, чиято сграда е предмет на интервенция по процедурата, ще бъде поддържана минимум 5 години след датата на приключване на дейностите по инвестицията и одобрение на искането за окончателно плащане от страна на СНД;
* предназначението на сградата/помещенията, обект на интервенция по инвестицията, няма да бъде променяно за период не по-малък от 5 години след датата на приключване на дейностите по инвестицията и одобрение на искането за окончателно плащане от страна на СНД.

**По трета точка от дневния ред**

Инж. Пехливанов: „Преминаваме към трета точка от дневния ред, която е - *Приeмане на Наредба за изменение и допълнение на Наредба № 1 на Общински съвет – Рудозем за опазване на обществения ред и безопасността на движението.*

Имате думата по докладната колеги,. Няма. Добре, в режим на поименно гласуване. Предлагам да бъде прието изменението на наредбата:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ЗА |

 Общ брой общински съветници:12

Присъствали: 10

Гласували: 10

За:10

Против:

Въздържали се: 0

Благодаря Ви, колеги, с 10 „за“ , 0 „против“ и 0 „въздържали се“ - трета точка от дневния ред е приета.

**Р Е Ш Е Н И Е № 259**

***Относно:*** *Приeмане на Наредба за изменение и допълнение на Наредба № 1 на Общински съвет – Рудозем за опазване на обществения ред и безопасността на движението.*

Общински съвет - град Рудозем след като разгледа и обсъди Докладна записка № 130/11.07.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 2 от ЗМСМА, във връзка с чл. 76, ал. 3 и чл. 79 от АПК

След проведено поименно гласуване

**РЕШИ:**

 Общински съвет - Рудозем приема Наредба за изменение и допълнение на Наредба № 1 на Общински съвет – Рудозем за опазване на обществения ред и безопасността на движението, както следва:

§ 1. Чл. 40, т. 1 и т. 2 се изменят така:

„1. За физическите лица глоба до 5 000 лв.(2556.45 евро)”.

„2.За еднолични търговци и юридически лица – имуществени санкции в размер до 50 000 лв.(25564.50 евро)”.

§ 2. Чл. 42, ал. 1 се изменя така:

„/1/ За явно маловажни случаи за нарушение на Наредбата, установени при извършването им, овластените за това органи налагат на място срещу квитанция глоба в размер до 10 лв. (5.11 евро)”.

§ 3. Чл. 43, ал. 1 и ал. 2 се изменят така:

„/1/ Глобите до 10 лв.(5.11 евро) включително, не подлежат на обжалване”.

„/2/ Ако нарушителят откаже да заплати наложената глоба по квитанция до 10 лв. (5.11 евро) за нарушението се съставя акт”.

§ 4. Настоящите изменения и допълнения влизат в сила от датата на въвеждане на еврото в Република България, съгласно § 6, ал. 1, т. 2 и ал. 2 от ПЗР на Закона за въвеждане на еврото в Република България.

**По четвърта точка от дневния ред**

Инж. Пехливанов: „Преминаваме към четвърта точка от дневния ред, която е: *Приeмане на Наредба за изменение и допълнение на Наредба за определяне и администриране на местните такси и цени на услуги на територията на община Рудозем*

Имате думата, колеги. Няма. В режим на поименно гласуване – предлагам да приемем проектопредложението:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ЗА |

 Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! Четвърта точка от дневния ред е приета.

**Р Е Ш Е Н И Е № 260**

***Относно:*** *Приeмане на Наредба за изменение и допълнение на Наредба за определяне и администриране на местните такси и цени на услуги на територията на община Рудозем*

Общински съвет - град Рудозем след като разгледа и обсъди Докладна записка № 131/11.07.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 2 от ЗМСМА, във връзка с чл. 76, ал. 3 и чл. 79 от АПК

След проведено поименно гласуване

**РЕШИ:**

Общински съвет - Рудозем приема Наредба за изменение и допълнение на Наредба за определяне и администриране на местните такси и цени на услуги на територията на община Рудозем, както следва:

**§ 1. В чл. 33 се създава нова ал. 4 със следното съдържание:**

„(4) По производствата за настаняване под наем, продажби и замени или учредяване на вещи права върху общински имоти се заплаща такса в размер на 30.00 лв./15.33 евро“.

**По пета точка от дневния ред**

Инж. Пехливанов: „Преминаваме към пета точка, която е аналогична: *Приeмане на Наредба за изменение и допълнение на Наредба за управление, стопанисване и ползване на земите и горите от общинския поземлен фонд на територията на община Рудозем.*

Имате думата, колеги. Няма. В режим на поименно гласуване предлагам да приемем проекторешението и то да стане решение:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ЗА |

 Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! И пета точка от дневния ред е приета.

**Р Е Ш Е Н И Е № 261**

***Относно:*** *Приeмане на Наредба за изменение и допълнение на Наредба за управление, стопанисване и ползване на земите и горите от общинския поземлен фонд на територията на община Рудозем.*

Общински съвет - град Рудозем след като разгледа и обсъди Докладна записка № 133/11.07.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 2 от ЗМСМА, във връзка с чл. 76, ал. 3 и чл. 79 от АПК

След проведено поименно гласуване

**РЕШИ:**

 Общински съвет - Рудозем приема Наредба за изменение и допълнение на Наредба за управление, стопанисване и ползване на земите и горите от общинския поземлен фонд на територията на община Рудозем, както следва:

**§ 1. Заглавието на Наредба за управление, стопанисване и ползване на земите и горите от общинския поземлен фонд на територията на община Рудозем се изменя, както следва:**

„Наредба за управление, стопанисване и ползване на земите от общинския поземлен фонд на територията на община Рудозем”.

**§ 2. В чл. 6, ал. 4 и ал. 5 се изменят така:**

“(4) Отдаването на земите от общинския поземлен фонд, с изключение на мерите, пасищата и ливадите, под наем или аренда се извършва чрез търг или конкурс по реда на гл. VIII от НРПУРОИ. Въз основа на резултатите от проведения търг или конкурс се сключва договор за наем или аренда. Срокът на договора за аренда/наем не може да бъде по-дълъг от 10 стопански/календарни години”.

„(5) Земите от общинския поземлен фонд могат да се отдават под наем или аренда без търг или конкурс:

1. когато са заети с трайни насаждения;

2. когато не са били използвани две или повече стопански години;

3. в случаите по чл. 37в ал. 10 от ЗСПЗЗ;

4.на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ”.

**§ 3. В чл. 11, ал. 1 и ал. 3 се изменят така:**

“(1) Пасищата**,** мерите и ливадите от общинския поземлен фонд, се отдават под наем или аренда по реда на чл. 24а, ал. 2 /без търг или конкурс/ на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ”.

“(3) Ползването на пасищата, мерите и ливадите от ОПФ е възмездно, като договорът за наем се сключва след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади”.

**§ 4. В чл. 11, ал. 4 се отменя.**

**По шеста точка от дневния ред**

Инж. Пехливанов: „Преминаваме към шеста, която е: *Приeмане на Наредба за изменение и допълнение на Наредба за реда и условията за установяване на жилищни нужди и за управление и разпореждане с общински жилища на територията на община Рудозем.*

Имате думата, колеги. Няма. Предлагам в режим на поименно гласуване отново да приемем проектопредложението и да стане решение проекторешението.

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ЗА |

 Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! С 10 „за“, 0 „против“ и 0 „въздържа ли се“ – и шеста последна точка от дневния ред е приета.

**Р Е Ш Е Н И Е № 262**

***Относно:*** *Приeмане на Наредба за изменение и допълнение на Наредба за реда и условията за установяване на жилищни нужди и за управление и разпореждане с общински жилища на територията на община Рудозем.*

Общински съвет - град Рудозем след като разгледа и обсъди Докладна записка № 132/11.07.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 2 от ЗМСМА, във връзка с чл. 76, ал. 3 и чл. 79 от АПК

След проведено поименно гласуване

**РЕШИ:**

Общински съвет - Рудозем приема Наредба за изменение и допълнение на Наредба за реда и условията за установяване на жилищни нужди и за управление и разпореждане с общински жилища на територията на община Рудозем, както следва:

§ 1. В чл. 4 се създава нова ал. 3 със следното съдържание:

„(3) Свободните общински жилища, за настаняването в които няма нуждаещи се граждани, отговарящи на условията по чл. 43 и 45 могат да се отдават под наем по пазарни цени чрез търг или конкурс по реда на Наредба за реда за придобиване, управление е разпореждане с общинско имущество”.

§ 2. Създава се нов чл. 4а със следното съдържание:

„Чл.4а. (1) Право на строеж върху имоти - частна общинска собственост, отредени за изграждане на социални жилища, може да се учредява без търг или конкурс за строеж на жилищна сграда на лица с установени жилищни нужди, на жилищностроителни кооперации или сдружения, в които членуват само такива лица.

(2) Жилищните нужди на лицата се установяват от комисията за картотекирането по реда на тази Наредба. За доказване на останалите обстоятелства по ал. 1, заявителите следва да представят съответните документи.

(3) Правото на строеж по ал. 1 не може да се прехвърля на трети лица.

(4) Жилищата, придобити по реда на ал. 1, не могат да се отдават под наем или да бъдат обект на разпореждане за срок 15 години.

(5) Нарушаването на забраните по ал. 3 и 4 е основание за разваляне на договора за правото на строеж.

 (6) При разваляне на договора лицата, нарушили забраните по ал. 3 и 4, нямат правата по чл. 72 - 74 от Закона за собствеността”.

§ 3. В чл. 5, ал. 2, т. 6 се изменя така:

„6. не притежават друго имущество (парични средства по влогове, акции, дивиденти, моторни превозни средства, селскостопанска техника и други основни и оборотни фондове) на обща стойност по-голяма от 15 хиляди лева”.

§ 4. В чл. 5, ал. 2, т. 11 се отменя.

§ 5. В чл. 5, ал. 2 се създава нова т. 12 със следното съдържание:

„12. не притежават кабинети, офиси, ателиета, фабрики, работилници, магазини, складове за търговска и стопанска дейност и други нежилищни имоти, предназначени за търговска или стопанска дейност или идеални части от такива имоти”.

§ 6. В чл. 5, ал. 5 се изменя така:

„(5) Обстоятелствата по чл. 5, ал. 1, т. 1-8 и т.12 се установяват с декларация на гражданите, към която се прилагат съответните документи, удостоверяващи всяко едно от декларираните обстоятелства, а по т.9, т.10 и т. 11 - от комисията по чл. 9”.

§ 7. В чл. 6, ал. 4, т. 4 се изменя така:

„4. притежавано имущество по чл. 5, ал. 2, т. 6 и т. 12”.

§ 8. В чл. 7, ал. 1 и т. 2 се изменят така:

(1) Стойността на притежаваното имущество по чл. 5, ал. 2, т. 6 и т. 12 се определя, както следва:

1. за моторни превозни средства, селскостопански машини и други - по застрахователната им стойност;

2. за кабинети, офиси, ателиета, фабрики, работилници, магазини, складове за търговска и стопанска дейност и други нежилищни имоти, предназначени за търговска или стопанска дейност или идеални части от такива имоти- по данъчна оценка.

§ 9. В чл.9 се създава нова ал. 2 със следното съдържание:

„(2) Членовете на комисията за картотекирането попълват декларация, че не са заинтересовани от изхода на производството и нямат с някои от заявителите отношения, пораждащи основателни съмнения в тяхната безпристрастност”.

§ 10. В чл. 9 досегашните ал. 2 и ал. 3 стават съответно ал. 3 и ал. 4.

§ 11. В чл.18, ал. 8 се отменя.

§ 12. В чл. 23, ал. 1 и т. 1 се изменят така:

„Чл. 23. (1) Резервните жилища са предназначени да осигурят временно жилищна площ, за срок не по-дълъг от 2 години, на лица:

1. чиито жилища са станали негодни за обитаване в резултат на природни и стихийни бедствия и аварии или са застрашени от самосрутване”.

§ 13. В чл. 28, т. 2 се отменя.

§ 14. В чл. 34, ал. 4 се изменя така:

„(4) Преписките до Общински съвет-Рудозем за продажба на общински жилища, се комплектуват със следните документи:

1. Заявление по чл.32 и декларация по чл.31;

2. Настанителна заповед;

3. Акт за общинска собственост, вписан в Служба по вписванията;

4. Данъчна оценка;

5. Актуална скица;

6. Становище относно изпълнение на задълженията по договора за наем и за наличието или липсата на условията по чл.31”.

§ 15. В чл. 35, ал. 5 се изменя така:

„(5) При неплащане в указания срок, преписката за продажба се прекратява”.

**По седма точка от дневния ред**

Инж. Пехливанов: „Преминаваме към седма, която е отново наредба:  *Приeмане на Наредба за изменение и допълнение на Наредба за реда за придобиване, управление и разпореждане с общинско имущество.*

Имате думата, колеги! Няма. В режим на поименно гласуване:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ЗА |

 Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! 10 „за“, 0 „против“ и 0 „въздържа ли се“ – и седма точка от дневния ред е приета.

**Р Е Ш Е Н И Е № 263**

***Относно:*** *Приeмане на Наредба за изменение и допълнение на Наредба за реда за придобиване, управление и разпореждане с общинско имущество.*

Общински съвет - град Рудозем след като разгледа и обсъди Докладна записка № 134/11.07.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 2 от ЗМСМА, във връзка с чл. 76, ал. 3 и чл. 79 от АПК

След проведено поименно гласуване

**РЕШИ:**

Общински съвет - Рудозем приема Наредба за изменение и допълнение на Наредба за реда за придобиване, управление и разпореждане с общинско имущество, както следва:

**§ 1. Текстът** „**Чл.6.** (1) Застроените имоти - публична общинска собственост, задължително се застраховат, включително срещу природни бедствия и земетресения”, **се изменя така:**

„**Чл.7**. (1) Застроените имоти - публична общинска собственост, задължително се застраховат, включително срещу природни бедствия и земетресения”.

**§ 2. Създава се нов чл. 6а със следното съдържание:**

„Чл.6а.(1) Кметът на общината съставя и предоставя на общинския съвет ежегодно отчет за състоянието на общинската собственост и резултатите от нейното управление по видове и категории обекти.

(2) Отчетът по ал.1 за предходната година се представя за разглеждане пред общинския съвет заедно с бюджета на общината за текущата година”.

**§ 3. В Чл. 6, ал. 2 се изменя така:**

”(2) Стратегията за управление на общинската собственост, планът за действие за общинските концесии и годишната програма за управление и разпореждане с имотите - общинска собственост, както и промените в тях, се обявяват на населението, по следния ред: в 7-дневен срок преди разглеждането им от общински съвет се публикуват на интернет страницата на общината и се поставят на видно място в сградата на Общинска администрация – Рудозем. При постъпили предложения относно стратегията и програмата, същите се комплектоват заедно с предложението по разглеждането им от общински съвет”.

**§ 4. В чл. 22, ал. 1 се изменя така:**

„(1) Свободни нежилищни имоти или части от тях - частна общинска собственост, които не са необходими за нуждите на органите на общината или на юридически лица на издръжка на общинския бюджет, включително гаражи и ателиета могат да се отдават под наем на трети лица чрез публичен търг или публично оповестен конкурс по реда на Глава шеста от тази наредба, освен ако в закон е предвидено предоставянето под наем да се извършва без търг или конкурс.”

**§ 5. В Чл. 25, ал. 1 се изменя така:**

„(1) Със заповед на кмета на общината могат да бъдат предоставяни безвъзмездно и без търг или конкурс свободни нежилищни имоти – частна общинска собственост за нуждите на политически партии, които имат парламентарна група или достатъчен брой народни представители да образуват такава”.

**§ 6. В Чл. 25, ал. 4 се отменя**.

**§ 7. Чл. 36 се изменя така:**

„Чл.36.При разпореждане с имот – общинска собственост, приобретателите - физически или юридически лица, заплащат дължимите данъци, такса по чл. 111 от ЗМДТ и съответните разходите на общината за изготвяне на пазарна оценка”.

**§ 8. Създава се нов чл. 39а със следното съдържание:**

„Чл.39а.(1) Продажба на имоти и вещи – частна общинска собственост на държавата се извършва без търг или конкурс след решение на общинския съвет.

(2) Министърът на регионалното развитие и благоустройството, Областния управител или упълномощени от тях лица отправят писмено искане до кмета на общината, който внася предложение за разглеждане от общинския съвет.

(3) Общинският съвет приема решение по ал.1 и утвърждава пазарната цена, определена от оценител на имоти, по която да бъде извършена продажбата, която не може да бъде по-ниска от данъчната оценка.

(4) Въз основа на решението на общинския съвет, кметът на общината издава заповед, в която определя срок за внасяне на цената не по-малък от 7 дни от датата на връчването й.

(5) След внасяне на цената кметът на общината сключва договор”.

**§ 9. Създава се нов чл. 39б със следното съдържание:**

„Чл.39б. (1) Продажба на имоти и вещи – частна общинска собственост на друга община се извършва без търг или конкурс след решение на общинския съвет.

(2) Кметът на общината по ал.1 или упълномощено от него лице отправя писмено искане до кмета на общината, придружено с решение на съответния общински съвет.

(3) Кметът на общината внася предложение за разглеждане от общинския съвет.

(4) Общинският съвет приема решение по ал.1 и утвърждава пазарната цена, определена от оценител на имоти, по която да бъде извършена продажбата, която не може да бъде по-ниска от данъчната оценка.

(5) Въз основа на решението на общинския съвет, кметът на общината издава заповед, в която определя срок за внасяне на цената не по-малък от 7 дни от датата на връчването й.

(6) След внасяне на цената кметът на общината сключва договор”.

**§ 10. В чл. 42, ал. 2 се изменя така:**

„(2) Замяна на имот – частна общинска собственост, включително гаражи и ателиета, или на право на строеж върху имот – частна общинска собственост, с имот или с право на строеж – собственост на физически лица или на юридически лица, може да се извърши, когато:”

**§ 11. В чл. 43 се създават се нови ал. 6 и ал. 7 със следното съдържание:**

„(6) Възмездното и безвъзмездно право на строеж по ал. 3 и ал. 5 се учредява въз основа на мотивирано искане, отправено до кмета на общината, придружено с решение за регистрация и други документи, удостоверяващи горните обстоятелства”.

“(7) Въз основа на резултатите от търга или конкурса, съответно – на решението на общинския съвет, кметът на общината издава заповед и сключва договор за учредяване право на строеж”.

**§ 12. Създава се нов чл. 43а със следното съдържание:**

„Чл. 43а. (1) Право на надстрояване и/или на пристрояване на сграда - частна общинска собственост, или на сграда, построена върху имот - частна общинска собственост, се учредява при условията и по реда на чл. 43.

(2) Право на надстрояване и/или на пристрояване на сграда, построена върху имот – частна общинска собственост, се учредява от кмета на общината без търг или конкурс на собственика на сградата, както и на собственици на жилища в сгради – етажна собственост, или на техните сдружения по реда на чл.183, ал. 2 и 3 от ЗУТ, по пазарни цени определени от общинския съвет.

(3) Искането по ал. 1 и 2 за учредяване право на строеж се придружава от виза за проектиране.

(4) Безвъзмездно право на надстрояване и/или на пристрояване може да се учреди при условията на чл. 43, ал. 4 и ал. 5 от тази наредба.

(5) Въз основа на резултатите от търга или конкурса, съответно – на решението на общинския съвет, кметът на общината издава заповед и сключва договор за учредяване право на надстрояване и/или на пристрояване”.

**§ 13. В чл. 45 се създават се нова ал. 2 със следното съдържание:**

„(2) Право на ползване върху недвижим имот-частна общинска собственост се учредява на физически и юридически лица въз основа на отправено писмено искане до кмета на общината с предложение, което може да съдържа:

1.характеристика на недвижимия имот, местонахождение, предназначение, кубатура и етажност, съгласно архитектурен проект, благоустройствени показатели и фактическо ползване на имота;

2. нуждите, за които ще се използва;

3. лица, определени за страна при учредяването право на ползване;

4. срок за учредяване правото на ползване и др.”

**§ 14. В чл. 45 досегашните ал. 2, ал. 3, ал. 4, ал. 5 и ал. 6 стават съответно ал. 3, ал. 4, ал. 5, ал. 6 и ал. 7.**

**§ 15.** **В Чл. 47, ал. 6 се изменя така:**

„(6) След плащане на пазарната цена, дължимите данъци, такса по чл. 111 от ЗМДТ и съответните разходите на общината за изготвяне на пазарна оценка, в посочения в заповедта по ал.1 срок, кметът на общината сключва договор”.

**§ 16. В Чл. 47, ал. 7 се изменя така:**

„(7) Когато плащането не се извърши в определения срок, преписката се прекратява”.

**§ 17. В Чл. 62, ал. 2 се създава нова точка 3а със следното съдържание:**

„3а. стъпка за наддаване;”

**§ 18. В Чл. 62, ал. 3 се изменя така:**

**„(3)** Със заповедта по ал.1 се утвърждават и тръжната документация, проекта на договор като част от нея, условията за оглед на обекта, съставът на комисията по провеждането на търга и крайният срок за приемане на заявленията за участие”.

**§ 19. В Чл. 64, ал. 1 се изменя така:**

**„(1)** Комисията по провеждането на търга се състои от 3 до 5 члена, като задължително в нейния състав се включват юрист и икономист. Кметовете на кметства или определени от тях служители се включват в състава на комисиите по провеждането на търга в случаите, в които предоставянето под наем или разпореждането с имоти на територията на кметството се извършва от кмета на общината. Съставът на комисията се определя със заповед на кмета на общината”.

**§ 20. В Чл. 64, ал. 5, т. 1 се изменя така:**

„1. лица, които са заинтересовани от изхода на търга и имат с някои от участниците в процедурата отношения, пораждащи основателни съмнения за тяхното безпристрастие”.

**§ 21. В Чл. 64, ал. 6 се изменя така:**

„(6) В случай, че лица по ал.5 бъдат включени в състава на тръжната комисия, те са длъжни незабавно след връчване на заповедта да си направят писмен отвод.”

**§ 22. В Чл. 64 се създава нова ал. 7 със следното съдържание:**

**“**(7) За удостоверяване липсата на обстоятелствата по ал. 5, лицата от състава на тръжната комисия попълват декларация”.

**§ 23. В Чл. 71, ал. 1 се изменя така:**

„(1) При публичен търг с явно наддаване председателят на комисията обявява първоначалната цена, от която започва наддаването и стъпката за наддаване, определени със заповедта на кмета на общината за откриване на процедурата”.

**§ 24. В Чл. 71 се създава нова ал. 5 със следното съдържание:**

„(5) В случай, че участника в търга е само един, участника се обявява за спечелил по начална тръжна цена, увеличена с две стъпки за наддаване”.

**§ 25. В Чл. 78, ал. 3 се изменя така:**

**„(3)** Редовно подадените оферти се класират според размера на предложената цена за обекта. В случай, че двама или повече кандидати са предложили еднаква най-висока цена, търгът завършва с явно наддаване между тях, като наддаването започва от предложената цена. Стъпката за наддаване се определя със заповедта на кмета на общината за откриване на процедурата”.

**§ 26. В Чл. 80, ал. 3 се изменя така:**

“(3) В срок от 7 (седем) работни дни след влизане в сила на заповедта по ал.1 участникът, спечелил търга е длъжен да внесе цената, дължимите данъци, такса по чл. 111 от ЗМДТ и съответните разходите на общината за изготвяне на пазарна оценка. Внесеният депозит се приспада от цената”.

**§ 27. В Чл. 83, ал. 2 се изменя така:**

**„(2)** Със заповедта по ал.1 се утвърждават условията за оглед на обекта, съставът на комисията по провеждането на конкурса и крайният срок за приемане на предложенията за участие”.

**§ 28. В Чл. 83, ал. 3 се изменя така:**

**„(3)** Комисията по провеждането на конкурса се състои от 3 до 5 члена, като задължително в нейния състав се включват юрист и икономист. Кметовете на кметства или определени от тях служители се включват в състава на комисиите по провеждането конкурса в случаите, в които предоставянето под наем или разпореждането с имоти на територията на кметството се извършва от кмета на общината”.

**§ 29. Чл. 88 се изменя така:**

Чл.88. Въз основа на доклада по чл.83, кметът на общината издава заповед,с която обявява спечелилия конкурса,цената и условията на плащането. Заповедта се връчва на спечелилия по реда на Административнопроцесуалния кодекс.

**§ 30. В Чл. 97, ал. 2 се изменя така:**

(2) Актовите книги за общинските имоти са общодостъпни. Справки могат да се получат в сградата на Общинска администрация – Рудозем, след устно или писмено заявление.

**§ 31.** ВТарифа за определяне на началния размер на месечния наем за 1 кв.м. при предоставяне на общински помещения и терени към Наредба за реда за придобиване, управление и разпореждане с общинско имущество, **сумите записани в първа колона на т. 26 „Административни офиси” се изменят така:**

**„4,50 лв.”**

**„2,30 евро”**

**По осма точка от дневния ред**

Инж. Пехливанов: „Преминаваме към осма точка, която е:  *Даване на съгласие за сключване на предварителен договор по реда на чл. 15, ал. 3 и ал. 5 от ЗУТ за продажба на реална част с площ 39 кв.м. от нереализирана улична регулация, в съответствие с предвижданията на проект за изменение на Подробен устройствен план* да неизчитам цялата докладна, защото тя е разглеждана вече и два пъти. Имате думата, колеги. Г-н Михтарски.“

Г-н Михтарски: „ Уважаеми г-н председател, уважаеми г-н Кулевски, уважаеми колеги. Това е третия път, в който ще се направи опит така да бъдат погазвани нуждите на най-уязвимите слоеве на нашето население, а именно децата. За пореден път ще се направи опит да бъде продаден, част от нереализиран тротоар от улица „Просвета“ , водеща към Средно училище „Христо Ботев“ в село Чепинци. Нищо лично, аз апелирам към Вас да гласувате „против“, защото според мен точно този нереализиран тротоар би могъл да се използва за обезопасяване на движението по посечената улица. Дали ще бъде реализиран тротоар, дали ще бъде направен джоб, който ще облекчи трафика, дали ще бъде реализиран автобусна спирка, това е въпрос на проект и на дискусия.

 Искрено се надявам в момента вносителя да изтегли своята докладна, защото аз си спомням и то съществува в редица издания, че цитирам: „И двамата кметове от Смолянския регион поставиха тук като приоритет изграждането на инфраструктурата между населените места, която пряко рефлектира върху здравните и социалните услуги и улеснява достъпа на деца до учебни заведения.“ Това е в денят, в който кметовете на Община Рудозем и Девин се присъединиха към Стратегията на Ново начало за развитие на регионите. Искрено се надявам безпринципността да не продължи да бъде основен принцип в управлението на Община Рудозем, а ние да се съобразиме с това как може да допринесем за това нашите деца да се чувстват в безопасност по улицата, особено тези, които водят към учебните заведения. Благодаря!“

Инж. Пехливанов: „Благодаря Ви, г-н Михтарски! Ще направя едно бързо включване, както се казва. Тя тази докладна вече стана известна на целия свят, заради това, че първо беше внасяна, после беше отложена за разглеждане на следващо заседание и търсене на варианти за реализиране на това, за което Вие говорите, г-н Михтарски. А в последствие беше изтеглена от вносителя от заместник кмета на Общината да се търсят още възможности за реализиране на това, което Вие говорите, г-н Михтарски. Но така или иначе докладната е факт. Внесена е. Тук е и вносителя, който може да отговори на Вашите въпроси. А иначе не мисля, че едно такова решение, което се вземе и не се хареса на някой от нас е безпринципно г-н Михтарски.

Ако това решение не Ви харесва на Вас това съвсем не означава, че е безпринципно, защото вероятно има и други, които не ни харесват на нас, но ние не ги определяме като такива.

Вносителя е тук. Сега ще му дам възможност все пак да каже намерил ли е някакъв друг вариант да реализира това, за което Вие говорите от няколко сесии насам. Заповядайте!“

Инж. Кулевски: „Благодаря г-н председател! Г-н Михтарски, няма да изтегля докладната, не защото съм безпринципен, а напротив, а защото смятам, че това е правилно решение. Видно от докладната и от материалите, които сте получили много добре се вижда и на скицата, че там тротоар няма как да бъде реализиран или може да бъде реализиран само в рамките на няколко метра. Защото двата съседни имота изцяло новия имот, който се обособява е с границите, които са съседните имоти. Плюс това, това е съобразено с уличната регулация и тротоара, който може да бъде изграден, който тротоар е изключително тесен от долната страна на пътя. Аз си давам сметка, че ако трябва да бъде изграден тротоар той трябва да бъде от горната страна на пътя. Там е по-реалистично да се направи това нещо. Още при приемането на бюджета казах, че за тази улица съм поел ангажимент да помогна с материали. С директора на училището сме се разбрали и той да намери, хора, които да извършат тези дейности, от които има необходимост улицата.

Така, че няма да изтегля докладната. Не смятам, че това по никакъв начин няма да попречи за безопасността на движение на децата или на колите, или на автобусите, които пътуват към училището.“

Инж. Пехливанов: „Благодаря Ви, г-н Кмете! Г-н Халилов, заповядайте!“

Г-н Халилов: „Благодаря Ви, г-н председателю! За мен първо народа е казал „едно нещо ако не стане от първия път – ще стане то ще стане от третия път“. Да видим дали ще се потвърди тази народна мъдрост. На мен ми прави впечатление друго. Наистина за трети път разглеждаме тази докладна. Наскоро срещнах, че в село Чепинци има някаква петиция, която касае безопасността, проходимостта, натовареността на улиците и т.н. За мен за трети път е необяснимо защо кмета на населеното място не присъства на сесията и да внесе яснота в това като човек, който най-добре познава ситуацията. Комуникира с населението в населеното място и т.н.

По какъв начин тази продажба би се отразила на всичките тези неща, за които коментираме? Дали би попречила? Дали би помогнала за нещо? И т.н.

Предполагам, че той е уведомен за сесията и нямаме механизми, с които да задължиме един кмет на населено място да дойде, но явно, че тази тема е проблемна и болезнена. И основанията, които изтъква г-н Михтарски не са никак маловажни. Сега за това ми се щеше той да присъства тук и да ни разясни по-добре ситуацията. Така, че бих апелирал към г-н кмета то не, че по някакъв начин може да влияе, но да кажем на оперативки и така, когато има точки, които касаят дадено населено място и те обикновено, не винаги, но понякога водят до по-така съществени дебати. Да намери начин да осигури присъствието на тези кметове, за да чуем и тяхното мнение. Това е. Благодаря!“

Инж. Пехливнов: „Благодаря Ви, г-н Халилов! Колеги, някой друг? Реплика ли, г-н Михтарски? Заповядайте!“

Г-н Михтарски: „Ако позволите, г-н председател! Колеги, само да Ви напомня, че Комисията по образование излезна с отрицателно становище във връзка с посочения доклад. Разбира се във връзка с миналата сесия. Надявам се, да се слушате в здравия разум. Да гласувате против този доклад. И г-н председател така един въпрос лично към Вас – стана ли ясно терена, който се води озеленяване чия собственост е? Благодаря!“

Инж. Пехливанов: „Благодаря Ви, г-н Михтарски! Ще Ви поправя. Комисията по образование не е с отрицателно становище от миналия път, а няма решение, защото аз си спомням, че Вие бяхте гласували един „за“ , един „против“ и един „въздържал се“. Така, че това не е отрицателно становище.

Второ по отношение на статута на озеленяването е общинска собственост, г-н Михтарски, то е ясно.“

Г-н Михтарски: „Ами тогава какво пречи още от началото. Значи сега ние ще ограничиме още повече вероятността да се изгради тротоар. Ако обичате, да пуснете скицата, да им стане ясно и на колегите, които не са запознати за какво става въпрос!“

Инж. Пехливанов: „ Всички са запознати, г-н Михтарски! Ние не сме в режим на диалог просто Ви казвам, че докладната третира имоти, които са общинска собственост. Част от улична регулация. Вие много добре знаете. И скиците сме ги гледали няколко пъти, така че не виждам за какво се хващате в момента.“

Г-н Михтарски: „Колеги..“

Инж. Пехливанов: „Момент! Още не съм Ви дал думата, г-н Михтарски! Ще Ви я дам, разбира се и възможност да кажете!“

Г-н Михтарски: „Извинявайте!“

Инж. Пехливанов: „ Мисля, че ако Вие имате някакви лични мотиви за това толкова жестоко да се съпротивлявате срещу нещо такова, не трябва да бъде обект на нашата сесия.

Искам да Ви кажа само още нещо. След като Вие донесохте тук едни снимки миналия път и аз ги разгледах и отидох, и на място се запознах с терена. Няма как да се изгради тротоар там г-н Михтарски. Ако искате следващия път, когато решите да отидете някъде да снимате нещо може да се обадите да отидеме заедно. Защото там има изградени сгради, които абсолютно не позволяват да се реализира тротоар. Така, че мисля, че достатъчно дебатирахме по темата. Вносителя няма да изтегли докладната. Някой от другите колеги? Няма. Предлагам в режим на поименно гласуване да приемем предложението на вносителя:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ВЪЗДЪРЖАЛ СЕ |
| 10. | Николай Бисеров Михтарски | ПРОТИВ |

 Общ брой общински съветници:12

Присъствали: 10

Гласували: 10

За: 8

Против: 1

Въздържали се: 1

Инж. Пехливанов: „Благодаря Ви, колеги! С 8 „за“, 1 „против“ и 1 „въздържал се“ – точка осма от дневния ред е приета.

**Р Е Ш Е Н И Е № 264**

***Относно:****.* *Даване на съгласие за сключване на предварителен договор по реда на чл. 15, ал. 3 и ал. 5 от ЗУТ за продажба на реална част с площ 39 кв.м. от нереализирана улична регулация, в съответствие с предвижданията на проект за изменение на Подробен устройствен план – ПРЗ за УПИ IV-852, V-852 и част от улична регулация, в кв. 105 по плана на с. Чепинци, община Рудозем, разрешен със Заповед № РД-234/15.05.2025 г. на Кмета на община Рудозем. Одобряване на пазарна оценка, изготвена от лицензиран оценител.*

Общински съвет - град Рудозем след като разгледа и обсъди Докладна записка № 107/20.05.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 1, т. 8 от ЗМСМА, чл. 8, ал. 9 от ЗОС, чл. 15, ал. 1 и ал. 3 от ЗУТ

След проведено поименно гласуване

**РЕШИ:**

 1. Актуализира Годишна програма за управление и разпореждане с имоти - общинска собственост за 2025 г., като в точка ІІІ, буква Г „УПИ, ИМОТИ КОИТО ОБЩИНАТА ИМА НАМЕРЕНИЕ ДА ПРОДАДЕ” се добавя:*реална част с площ 39 кв.м. от нереализирана улична регулация* *между о.т. 438 и о.т. 439, попадаща до южните граници на УПИ IV-852 и УПИ V-852,* *в кв. 105 по плана на с. Чепинци, община Рудозем.*

2. Обявява от публична общинска собственост в частна общинска собственост поради отпаднало предназначение: реална част с площ 39 кв.м. от нереализирана улична регулация между о.т. 438 и о.т. 439, попадаща до южните граници на УПИ IV-852 и УПИ V-852, в кв. 105 по плана на с. Чепинци, община Рудозем.

3. В съответствие с предвижданията на проект за изменение на Подробен устройствен план – ПРЗ за УПИ IV-852, V-852 и част от улична регулация, в кв. 105 по плана на с. Чепинци, община Рудозем, разрешен със Заповед № РД-234/15.05.2025 г. на Кмета на община Рудозем, дава съгласие за сключване на предварителен договор за покупко-продажба по реда на чл. 15, ал. 3 и ал. 5 от ЗУТ, с който Община Рудозем да прехвърли на Росен Асенов Кьоров с ЕГН хххххххххх, с постоянен адрес: с. Чепинци, ул. „Просвета” № 9, общ. Рудозем, правото на собственост върху реална част от общински поземлен имот, както следва:

- Реална част с площ 39 кв.м. от нереализирана улична регулация между о.т. 438 и о.т. 439, попадаща до южните граници на УПИ IV-852 и УПИ V-852, в кв. 105 по плана на с. Чепинци, община Рудозем, която реална част се придава към съседен новообособен УПИ IV-852-за жилищни нужди, в кв. 105 по плана на с. Чепинци, собственост на Росен Асенов Кьоров, ЕГН хххххххххх.

4. Упълномощава Кмета на община Рудозем да сключи окончателен договор с Росен Асенов Кьоров, ЕГН хххххххххх, с постоянен адрес: с. Чепинци, ул. „Просвета” № 9, общ. Рудозем за покупко-продажба на реална част от нереализирана улична регулация, подробно описана в т. 3, по пазарна оценка изготвена от лицензиран оценител в размер на 35,00 лв. на квадратен метър без ДДС.

Инж. Пехливанов: „Предполагам право на отрицателен вот? Обяснение на отрицателен вот, г-н Михтарски?“

Г-н Михтарски: „Уважаеми колеги, в момента Вие лишихте възможността да бъде изграден един дълбок джоб на място, където бихме осигурили така възможност да бъде изграден не само тротоар, но дори автобусна спирка. Само за Ваша информация да кажа, че това е мястото веднага след моста срещу Братан, където спира автобуса и там слизат и се качват децата за детската градина. Не дай си Боже някога да стане инцидент, помислете си кой е приел това решение, с което Вие застрашихте …да не продължавам! Благодаря“

Инж. Пехливанов: „Благодаря г-н Михтарски, ще направя една реплика. Ако от мен зависи, но не зависи от мен, разбира се, това е решение на ръководствата на училищата – автобуса не трябва да спира изобщо там за децата, отиващи към детската градина. Защото преминавайки през пешеходния мост след това трябва да преминат през главната улица на селото, г-н Михтарски. За това аз съвсем не мисля, че мястото на спирката на автобуса за детската градина е точно там. Благодаря Ви, колеги! Изчерпахме осма точка.“

**По девета точка от дневния ред**

Инж. Пехливанов: „Преминаваме към девета точка от дневния ред, която е: *Осигуряване на временен безлихвен заем от Община Рудозем във връзка с реализацията на проекти:*

*1. BG05SFPR002-2.005-0100-C01 “Социалното включване и интегриране в обществото на групите в неравностойно положение в община Рудозем“;*

 *2. „Топъл обяд в община Рудозем“,;*

 *3. „Иновативни здравно - социални услуги“.*

Запознали сте се всички предполагам с докладната – имате думата, колеги. Няма. Предлагам в режим на поименно гласуване да подкрепим предложението на вносителя:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ЗА |

 Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! С 10 „за“, 0 „против“ и 0 „въздържа ли се“ – приехме девета точка от дневния ред.

**Р Е Ш Е Н И Е № 265**

***Относно:****.* *Осигуряване на временен безлихвен заем от Община Рудозем във връзка с реализацията на проекти:*

*1.BG05SFPR002-2.005-0100-C01“Социалното включване и интегриране в обществото на групите в неравностойно положение в община Рудозем“, финансиран по Програма "Развитие на човешките ресурси" 2021-2027, BG05SFPR002-2.005 - „АКТИВНО ПРИОБЩАВАНЕ И ДОСТЪП ДО ЗАЕТОСТ НА ХОРА В НЕРАВНОСТОЙНО ПОЛОЖЕНИЕ“;*

*2. BG05SFPR003-1.001-0158-C03 „Топъл обяд в община Рудозем“, финансиран по Програма "Храни и основно материално подпомагане" 2021-2027, BG05SFPR003-1.001 - Топъл обяд;*

 *3. BG05SFPR002-2.012 „Иновативни здравно - социални услуги“, финансиран по  Програма „Развитие на човешките ресурси“ 2021-2027 г. и възлагане на Услуга от общ икономически интерес.*

Общински съвет - град Рудозем след като разгледа и обсъди Докладна записка № 128/09.07.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 1, т. 10 и т. 24, и ал. 2, чл. 27, ал. 4 и ал. 5 от Закона за местното самоуправление и местната администрация

След проведено поименно гласуване

**РЕШИ:**

1. Упълномощава Кмета на община Рудозем да предостави временен безлихвен заем от Общинския бюджет или от други сметки (набирателна) за реализация на проект BG05SFPR002-2.005-0100-C01“Социалното включване и интегриране в обществото на групите в неравностойно положение в община Рудозем“ по финансиран Програма "Развитие на човешките ресурси" 2021-2027, BG05SFPR002-2.005 - „АКТИВНО ПРИОБЩАВАНЕ И ДОСТЪП ДО ЗАЕТОСТ НА ХОРА В НЕРАВНОСТОЙНО ПОЛОЖЕНИЕ“, в размер до **130 000,00 лв. (сто и тридесет хиляди лева).**
2. Упълномощава Кмета на община Рудозем да предостави временен безлихвен заем от Общинския бюджет или от други сметки (набирателна) за реализация на проект BG05SFPR003-1.001-0158-C03 „Топъл обяд в община Рудозем“ по финансиран Програма "Храни и основно материално подпомагане" 2021-2027, BG05SFPR003-1.001 - Топъл обяд, в размер до **150 000,00 (сто и петдесет хиляди лева).**
3. Упълномощава Кмета на община Рудозем да предостави временен безлихвен заем от Общинския бюджет или от други сметки (набирателна) за реализация на проект BG05SFPR002-2.012 „Иновативни здравно - социални услуги“, финансиран по  Програма „Развитие на човешките ресурси“ 2021-2027 г. и възлагане на Услуга от общ икономически интерес, в размер до **60 000,00 (шестдесет хиляди лева).**
4. Средствата по точки от 1 до 3 следва да се възстановят след отчитане на проектите, верифициране на разходите и превеждане на средствата от УО.
5. С навременното и непрекъсваемо предоставяне на социални услуги, в интерес на потребителите, което е в защита на особено важни обществени интереси и недопускане на значителни и трудно поправими щети, на основание чл. 60, ал. 1 от АПК допуска предварително изпълнение на настоящото решение.

**По десета точка от дневния ред**

Инж. Пехливанов: „Преминаваме към десета последна, която е допълнение към дневния ред. *Промяна състава на членовете на „Комисия по устройство на територията, благоустрояване, екология, законност и обществен ред”*

Колеги, имате думата по точката – предложения. Г-жо Костадинова имате думата.“

Г-жа Костадинова: „ Благодаря Ви! Уважаеми г-н председател, предлагам промяната на състава на *Комисия по устройство на територията, благоустрояване, екология, законност и обществен ред”* да бъде следната:

Председател на тази комисия да стане: Александър Еминов Гюров;

 С членове:

1. Хайридин Молабрахимов;

2.Инж. Радослав Филизов;

Инж. Пехливанов: „Благодаря Ви! Предложения за попълване на комисията с Председател на тази комисия да стане: Александър Гюров правите Вие?“

Г-жа Костадинова: „Да“

Инж. Пехливанов: „Други, колеги? Други предложения. Не виждам.

Колеги, предлагам да гласуваме предложението, направено от г-жа Костадинова. А имено – решението да бъде:

*Променя състава на „Комисия по устройство на територията, благоустрояване, екология, законност и обществен ред”, както следва :*

*Председател: Александър Еминов Гюров;*

*1. Хайридин Хайриев Молабрахимов;*

*2.Инж. Радослав Валентинов Филизов;*

Отново в режим на поименно гласуване предлагам да преминем:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Димитър Радославов Мадански | ЗА |
| 3. | Диан Фиданов Малеков | ЗА |
| 4. | Николина Ангелова Костадинова | ЗА |
| 5. | Семир Севдалинов Сираков | ЗА |
| 6. | Александър Еминов Гюров | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ПРОТИВ |

Общ брой общински съветници:12

Присъствали: 10

Гласували: 10

За: 9

Против: 1

Въздържали се: 0

Инж. Пехливанов: „Благодаря Ви, колеги! С 9 „за“, 0 „въздържа ли се“ и 1 „против“– и десета последна точка от дневния ред е приета.

**Р Е Ш Е Н И Е № 266**

***Относно:*** *Променя състава на членовете на „Комисия по устройство на територията, благоустрояване, екология, законност и обществен ред”*

 Общински съвет след направено предложение от председателя на политическа група „ДПС“ – г-жа Николина Костадинова

РЕШИ:

Променя състава на „Комисия по устройство на територията, благоустрояване, екология, законност и обществен ред”, както следва :

Председател: Александър Еминов Гюров;

1. Хайридин Хайриев Молабрахимов;

2.Инж. Радослав Валентинов Филизов;

Инж. Пехливанов: „Виждам Ви, г-н Михтарски! Заповядайте!“

Г-н Михтарски: „Благодаря г-н председател! Уважаеми колеги, надявам се, че си давате сметка с Вашите решения ние в каква ситуация изпадаме. Комисията по устройство на територията няма да има един представител, който е със съответното образование. Или поне аз нямам информация. Нищо против колегите, но там се разглеждат изключително важни въпроси, където грешки не трябва да бъдат допускани. И само напомням нещо все още или би трябвало да се приеме решение втория председател на Общински съвет също да бъде променен. Благодаря!“

Инж. Пехливанов: „Не Ви разбрах?“

Г-н Михтарски: „Само напомням“

Инж. Пехливанов: „Заместник председател искахте да кажете?“

Г-н Михтарски: „Да, извинете!“

Инж. Пехливанов: „Добре! На следващото заседание може да се направи предложение. Поради изчерпване на дневния ред, закривам днешното тридесет и първото извънредно заседание, колеги. Благодаря Ви!“

**Председател на Об. С: ……………….........**

 **/инж. Венцислав Пехливанов/**

**Техн. сътрудник: .………..……...**

 **/Даниела Хаджиева/**